Document ID: 32014D0093

KOMISIJOS ĮGYVENDINIMO SPRENDIMAS
2014 m. vasario 14 d.
dėl tam tikrų apsaugos priemonių, susijusių su afrikiniu kiaulių maru Lietuvoje
(pranešta dokumentu Nr. C(2014) 1006)
(Tekstas autentiškas tik lietuvių kalba)
(Tekstas svarbus EEE)
(2014/93/ES)
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 1989 m. gruodžio 11 d. Tarybos direktyvą 89/662/EEB dėl veterinarinių patikrinimų, taikomų Bendrijos vidaus prekyboje, siekiant sukurti vidaus rinką (1), ypač į jos 9 straipsnio 4 dalį,
atsižvelgdama į 1990 m. birželio 26 d. Tarybos direktyvą 90/425/EEB dėl Bendrijos vidaus prekyboje tam tikrais gyvūnais ir produktais taikomų veterinarinių ir zootechninių patikrinimų, siekiant užbaigti vidaus rinkos kūrimą (2), ypač į jos 10 straipsnio 4 dalį,
kadangi:
(1)
afrikinis kiaulių maras - tai užkrečiama virusinė naminių ir laukinių kiaulių liga, galinti turėti didelio poveikio kiaulininkystės ūkio pelningumui ir sutrikdyti Sąjungos vidaus prekybą ir eksportą į trečiąsias šalis;
(2)
kilus afrikinio kiaulių maro protrūkiui atsiranda pavojus, kad ligos sukėlėjas gali išplisti į kitus kiaulių ūkius ir būti perduotas laukinėms kiaulėms. Vadinasi, prekiaujant gyvomis kiaulėmis arba jų produktais virusas gali plisti iš vienos valstybės narės į kitas valstybes nares ar į trečiąsias šalis;
(3)
Tarybos direktyvoje 2002/60/EB (3) nustatytos Sąjungoje taikytinos būtiniausios afrikinio kiaulių maro kontrolės priemonės. Direktyvos 2002/60/EB 15 straipsnyje numatyta, kad patvirtinus vieną arba daugiau laukinėms kiaulėms nustatytų afrikinio kiaulių maro atvejų nustatomas užkrėstas rajonas;
(4)
Lietuva pranešė Komisijai apie esamą afrikinio kiaulių maro padėtį jos teritorijoje ir laikydamasi Direktyvos 2002/60/EB 15 straipsnio nustatė užkrėstą rajoną, kuriame taikomos tos direktyvos 15 ir 16 straipsniuose nustatytos priemonės;
(5)
kad būtų išvengta bet kokių nereikalingų Sąjungos vidaus prekybos trikdymų ir trečiųjų šalių sudaromų nepagrįstų prekybos kliūčių, bendradarbiaujant su susijusia valstybe nare būtina sudaryti dėl afrikinio kiaulių maro Sąjungos ribojamųjų zonų Lietuvoje sąrašą;
(6)
todėl, remiantis Direktyvos 2002/60/EB 15 straipsniu, šio sprendimo priede turėtų būti išvardytos užkrėstos Lietuvos teritorijos ir nustatyta tokio skirstymo į zonas trukmė;
(7)
po konsultacijų su Maisto grandinės ir gyvūnų sveikatos nuolatiniu komitetu turėtų būti patvirtintas Komisijos įgyvendinimo sprendimas 2014/43/ES (4);
(8)
šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Lietuva užtikrina, kad prie užkrėsto rajono, nustatyto pagal Direktyvos 2002/60/EB 15 straipsnį, būtų priskirtos bent šio sprendimo priede išvardytos teritorijos.
2 straipsnis
Šis sprendimas taikomas iki 2014 m. balandžio 30 d.
3 straipsnis
Šis sprendimas skirtas Lietuvos Respublikai.
Priimta Briuselyje 2014 m. vasario 14 d.

Labels: 18
6